Mimosa sluit af
Sirkel: KalahariTak: MimosaBeriggewer: Erika LindeDatum: 15 November 2013
Die dames van Mimosa tak het vanjaar hul afsluiting in Vryburg gehou by Villa Brocant. Hul het 'n heerlike ontbyt geniet en ook die jaarlikse prysuitdeling terselfdertyd gehou. Die voorsitter, Helmine Haasbroek, het dames aangemoedig om die vergaderings gereeld by te woon. Twee dames was honderd persent teenwoordig, en 2 nuwe lede het aangesluit.
Sy het onder meer genoem dat die dames vanjaar kon leer om met skilferkors te werk, Valentynsdag te vier saam met orgaanskenking, sylintborduur asook laslap en kwiltwerk, geskenke keurig versier. Ook was daar 'n heerlike uitstappie na 'n taksidermis wat alles aan die lede gebied word om te geniet. Boonop is daar in mekaar se lief en leed gedeel en grappies vertel. Daar is gelukkige trekkings gehou, en die betrokke dames wat 'n geskenkie ontvang het moes kekkel of kraai. Hul kon 'n voordrag lewer, liedjie sing of 'n grappie vertel. Dit het groot byval by die lede gevind.
Adelé Vermaak van Hofmeyr het tydens die pas afgelope gradeplegtigheid Ulco die volgende kwalifikasies Cum Laude behaal. Development Practice NQF level 4, Certificate in ECD NQF level 4, en die Higher Certificate in ECD NQF level 5.
Adelé het haar opleiding gedoen met behulp van ‘n beurs van die Custodia Trust en het klasse bygewoon in Delportshoop in die Noord Kaap, sowat 600 km vanaf Hofmeyr. Sy was vir die hele termyn van haar studies ‘n onderwyseres by Schoombee Primêr in Middelburg distrik en ook ma van 2 woelige voorskoolse kleuters.
Bowendien was sy ook vir die afgelope 5 jaar die tak se sameroepster van Kunste & Handvlyt en is sy ook ‘n aktiewe bemarker van Annique skoonheidsmiddels.
Hofmeyr is trots op haar prestasies. Veels geluk Adelé.
Dordrecht VLV hou 80ste verjaarsdag makietie (1933 – 2013)
Sirkel: Noord Oos KaapTak: DordrechtBerrigewer: Marieka Bekker
Om ‘n 80ste verjaarsdagpartytjie te hou is groot, maar om ‘n 80ste VLV verjaardagpartytjie te hou is besonders! Armsvol pasta is gekook, honderde wortels is gerasper, tonne aartappels is geskil en wavragte vol vleis is gekook!
Spyskaart en voorgereg.
In 1933 is Dordrecht se VLV gesig deur Me Munnik (President), Me Sauer (Visepresident), Mev Scholtz (Tesourie) en Me van der Merwe (Sekretaris). Die ledegeld was £2/6d wat in vandag se randwaarde R16.31is. In 2013 is die amptelike ledetal 15 en die ledegeld is so ‘n klein bietjie meer.
15 November 2013 het die VLV lekker partytjie gehou met 140 mense in die NG-Kerksaal te Dordrecht. Reeds die middag het dames en here stalletjies in die voorportaal gehad waar hulle allerlei items te kope aangebied het. Van die stalletjies sluit in Llewellyn Venter met sy verskuifbare krale, Christa Venter (Met Liefde), VLV-Dordrecht, VLV-NOK, Izanne Schutte, Natalie en Lieb Strooberg (Mosaic 4 Africa), en Elmien Cotterrell (Aloe Vera).
Met tafels pragtig versier, gaste vrolik en opgewonde, en kos keurig uitgesit, het Lenie Fourie (Dordrecht takvoorsitter) die aand geopen deur almal welkom te heet en bedanking vir elke VLV lid se harde werk en bydraes deur die jaar. Ds. Boshoff van Steynsburg het geopen met gebed. Phillip Kotze was die aand se eregas en het ‘n inspirerende toespraak met sang aangebied.
Daarna is die VLV-lede vereer met bekers vir die volgende plekke: